stanford-oval/wikipedia huggingface dataset:
Alexander Wurz

| Alexander Wurz |
| --- | --- |

Henkilötiedot
Kansalaisuus:   Itävalta
Formula 1 -ura
Aktiivivuodet:  1997–2000, 2005, 2007
Talli(t):  Benetton (1997-2000) McLaren (2005) Williams (2007)
Kilpailuja:  69
Maailman­mestaruuksia:  0
Voittoja:  0
Palkintosijoja:  3
Paalupaikkoja:  0
Nopeimpia kierroksia:  1
MM-pisteitä:  45
Ensimmäinen kilpailu:  Kanadan GP 1997
Viimeinen kilpailu:  Kiinan GP 2007
Aiheesta muualla
www.alexwurz.com
Alexander "Alex" Wurz (s. 15. helmikuuta 1974 Waidhofen an der Thaya, Ala-Itävalta, Itävalta) on jo uransa lopettanut itävaltalainen moottoriurheilija ja F1-kuljettaja. Hän oli mukana voittamassa Le Mansin 24 tunnin ajoa vuonna 1996 ja 2009. Hän voitti 12-vuotiaana BMX-pyöräilyn mestaruuden vuonna 1986.
Marraskuussa 2015 Wurz ilmoitti lopettavansa kilpa-autoilun.
Alkuvaiheet

Wurz aloitti kilpa-ajajan uransa ajamalla kartingia 1980–1990-lukujen vaihteessa. Sitä kautta hän nousi formulasarjoihin, joissa aloitti Formula Fordeilla vuonna 1991, voitti vuoden 1993 junioreiden Itävallan Formula 3-mestaruuden ja sijoittui toiseksi Saksan F3-sarjassa vuonna 1994. Wurzin ensimmäisiä merkittäviä saavutuksia oli mahdollisuus ajaa vuoden 1996 DTM-sarjaa Opel Calibralla sekä Le Mansin 24 tunnin ajon voittaminen nuorimpana kuljettajana yhdessä Davy Jonesin ja Manuel Reuterin kanssa.
Alkuvaiheet > Formula 1 -ura

Wurz aloitti uransa F1-sarjassa 1997, jolloin hän ajoi Benettonilla Jean Alesin tallikaverina kolme kilpailua ja saavutti yhden kolmossijan Britannian osakilpailussa. Wurz korvasi tuolloin leikkauksessa olleen Gerhard Bergerin. Hän ajoi Benettonin kisakuljettajana vuodet 1998–2000. Benetton-uran jälkeen Wurz siirtyi McLarenin testikuljettajaksi. Hän ajoi kaudella 2005 yhden GP:n tuuraten loukkaantunutta Juan Pablo Montoyaa ja sijoittui kilpailussa kolmanneksi, kun BAR-tallin kuljettajat hylättiin kilpailun jälkeen. Vuonna 2006 Wurz siirtyi testikuljettajan työhön Williams-talliin.
Williams-talli ilmoitti 2. elokuuta 2006, että Wurz toimii tallin kilpakuljettajana kaudella 2007 korvaten tallissa kaudella 2006 ajaneen Mark Webberin. Wurzin tallikaverina toimi saksalais-suomalainen Nico Rosberg. Kauden mittaan Wurz osoittautui jatkuvasti selvästi Rosbergia hitaammaksi etenkin aika-ajoissa. Wurzin parhaaksi suoritukseksi jäi kolmas sija Kanadan osakilpailusta. Niinpä tallipäällikkö Frank Williams antoi ymmärtää jo ennen kauden loppua, ettei itävaltalainen jatka tallin kilpakuljettajana enää seuraavalla kaudella. 8. elokuuta 2007 Wurz ilmoitti lopettavansa uransa F1-sarjassa jo ennen kauden päättymistä, kun yksi kilpailu oli ajamatta. Näin ollen Kiinan Grand Prix 2007 jäi hänen viimeiseksi kilpailukseen. Hänet korvattiin Kazuki Nakajimalla. Wurz valittiin Hondan testikuljettajaksi kaudelle 2008 ja pysyi testikuljettajana tallin vaihtuessa Brawn GP:ksi.
Alkuvaiheet > Urheiluautot ja kestävyysajot

F1-sarjan jälkeen Wurz siirtyi urheiluautosarjoihin, joissa ajoi Peugeot’n valmistamilla autoilla vuosina 2008–2011. Tuon ajan merkittävimpiin saavutuksiin lukeutuivat voitot vuoden 2009 Le Mansin 24 ajossa yhdessä David Brabhamin ja Marc Genén kanssa, vuoden 2010 Sebringin 12 tunnin ajosta sekä Amerikan Le Mans-sarjan vuoden 2011 Road Atlantan Petit Le Mansista. Vuonna 2012 Wurz vaihtoi kestävyysajoihin, kun hänet valittiin Toyotan kuljettajaksi. Tulokaskaudellaan hänen autokuntansa voitti Brasiliassa, Japanissa ja Kiinassa. Kauden päättyessä autokunta sijoittui lopputuloksissa kolmanneksi. Vuosina 2013–2015 Wurzin autokunta voitti vielä kahdesti (Japanissa 2013 ja Bahrainissa 2014).
Yksityiselämä

Wurz on naimisissa itävaltalaisen Julia Wurzin (o.s. Horden) kanssa. Heillä on kolme lasta: Felix (s. toukokuussa 2002), Charlie (s. joulukuussa 2005) ja Oscar (s. syyskuussa 2007). Heistä Charlie on myös kilpa-autoilija.
Muuta

Wurz ajoi lääkintäautoa vuoden 2008 Singaporen osakilpailussa, koska alkuperäinen kuljettaja sairastui ennen kilpailua. Hän osallistui myös Team Superfund -tallin toimintaan, kun talli haki paikkaa F1-sarjasta kaudelle 2010. Vuonna 2012 Williams-talli rekrytoi hänet kuljettajiensa Bruno Sennan ja Pastor Maldonadon neuvonantajaksi. F1-uransa jälkeen Wurz on toiminut kuljettajia edustavan Grand Prix Drivers’ Associationin puheenjohtajana.
Formula 1 -tulokset

(paalupaikka vahvennettuna ja nopein kierros kursivoituna)
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1997 | Benetton | AUS   | BRA   | ARG   | SMR   | MON   | ESP   | CAN Kesk. | FRA Kesk. | GBR 3 | GER   | HUN   | BEL   | ITA   | AUT   | LUX   | JPN   | EUR   |  |  | 4 | 14. |
| 1998 | Benetton | AUS 7 | BRA 4 | ARG 4 | SMR Kesk. | ESP 4 | MON Kesk. | CAN 4 | FRA 5 | GBR 4 | AUT 9 | GER 11 | HUN 16† | BEL Kesk. | ITA Kesk. | LUX 7 | JPN 9 |  |  |  | 17 | 8. |
| 1999 | Benetton | AUS Kesk. | BRA 7 | SMR Kesk. | MON 6 | ESP 10 | CAN Kesk. | FRA Kesk. | GBR 10 | AUT 5 | GER 7 | HUN 7 | BEL 14 | ITA Kesk. | EUR Kesk. | MAL 8 | JPN 10 |  |  |  | 3 | 13. |
| 2000 | Benetton | AUS 7 | BRA Kesk. | SMR 9 | GBR 9 | ESP 10 | EUR 12† | MON Kesk. | CAN 9 | FRA Kesk. | AUT 10 | GER Kesk. | HUN 11 | BEL 13 | ITA 5 | USA 10 | JPN Kesk. | MAL 7 |  |  | 2 | 15. |
| 2005 | McLaren | AUS   | MAL   | BHR TD | SMR 3 | ESP   | MON TD | EUR TD | CAN   | USA   | FRA   | GBR   | GER TD | HUN TD | TUR   | ITA   | BEL TD | BRA TD | JPN   | CHN   | 6 | 17. |
| 2006 | Williams | BHR TD | MAL TD | AUS TD | SMR TD | EUR TD | ESP TD | MON TD | GBR TD | CAN TD | USA TD | FRA TD | GER TD | HUN TD | TUR TD | ITA TD | CHN TD | JPN TD | BRA TD |  | – | – |
| 2007 | Williams | AUS Kesk. | MAL 9 | BHR 11 | ESP Kesk. | MON 7 | CAN 3 | USA 10 | FRA 14 | GBR 13 | EUR 4 | HUN 14 | TUR 11 | ITA 13 | BEL Kesk. | JPN Kesk. | CHN 12 | BRA   |  |  | 13 | 11. |
FIA WEC -tulokset

| Kausi | Talli | Auto | Luokka | 1 | 2 | 3 | 4 | 5 | 6 | 7 | 8 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- |
| 2012 | Toyota Racing | Toyota TS030 Hybrid | LMP1 | SEB   | SPA   | LMS Kesk. | SIL 2 | SÃO 1 | BHR Kesk. | FUJ 1 | SHA 1 | 96 | 3. |
| 2013 | Toyota Racing | Toyota TS030 Hybrid | LMP1 | SIL 4 | SPA Kesk. | LMS 4 | SÃO   | COA   | FUJ 1 | SHA 2 | BHR Kesk. | 69,5 | 4. |
| 2014 | Toyota Racing | Toyota TS040 Hybrid | LMP1 | SIL 2 | SPA 3 | LMS Kesk. | COA 6 | FUJ 2 | SHA 2 | BHR 1 | SÃO 4 | 116 | 5. |
| 2015 | Toyota Racing | Toyota TS040 Hybrid | LMP1 | SIL 4 | SPA 5 | LMS 6 | NÜR 6 | COA Kesk. | FUJ 6 | SHA 5 | BHR 3 | 79 | 6. |
Aiheesta muualla

Kuvia tai muita tiedostoja aiheesta Alexander Wurz Wikimedia Commonsissa
Alexander Wurz: tilastot (Arkistoitu – Internet Archive)
Wurz Italian GP:ssä Williamsin ratissa kaudella 2007.
América Futebol Clube

América Futebol Clube, tunnetaan myös nimillä América Mineiro tai América on brasilialainen jalkapalloseura. Seura on kotoisin Belo Horizontesta Brasiliasta, ja se on perustettu vuonna 1912. Seuran edustusjoukkue pelaa maan toiseksi korkeimmalla sarjatasolla Campeonato Brasileiro Série B:ssä. Joukkue pelaa kotiottelunsa 23 018-paikkaisella Estádio Independêncialla.
Paikallisvastustajia seuralla ovat Cruzeiro ja Atlético Mineiro.
Aiheesta muualla

Virallinen sivusto (portugaliksi)
Amélie Beaury-Saurel

Amelie Beaury-Saurel
Amélie Beaury-Saurel: Dans le bleu., maalattu vuonna 1894.
Amélie Beaury-Saurel (1849 Barcelona - 30. toukokuuta 1924 Pariisi) oli  ranskalainen taidemaalari.   Beuary-Saurel käyttäytyi usein oman aikansa sovinnaisia käytösmalleja vastaan, mutta nykyään pidetään merkittävänä hänen työtään naisten aseman parantamiseksi taidemaailmassa.
Amélie Beaury-Saurelin vanhemmat olivat ranskalaisia, jotka omistivat Barcelonassa tapetti- ja mattotehtaan. Perheessä oli vanhempi tytär Irmeta, josta tuli myös taiteilija ja nuorempi tytär Dolores. Perheen isä kuoli vuonna 1850. Talousvaikeuksien vuoksi perhe muutti takaisin Ranskaan vuonna 1859.
Beaury-Saurel pääsi opiskelemaan Académie Julianiin vuonna 1874. Sitä ennen hän oli äitinsä valvomana käynyt Louvressa kopioimassa mestareiden maalauksia. Opintonsa maksaakseen hän teki akatemiassa toimistotöitä. Hän toimi myös yhteyshenkilönä opettajien ja taideopiskelijoiden välillä. Hänellä oli opiskelukaverina Maria Baškirtseva, joka antaa muistelmissaan Beaury-Saurielista vähemmän mairittelevan kuvan.
Académie Julianissa Beuary-Saurielin opettaja oli Pauline Coffier, joka oli erikoistunut muotokuviin. Opettajan vaikutus on nähtävissä selvästi hänen pastellitöissään. Vuodesta 1879 lähtien hän lähetti töitään Pariisin salonkiin, mutta myös muihin ranskalaisiin näyttelyihin sekä Espanjaan ja Yhdysvaltoihin.
Vuosina 1885 ja 1889 Beaury-Saurel sai ammatillisia huomionosoituksia: mitalit Pariisin Salongista ja maailmannäyttelystä. Hänen yksityiselämänsä oli lähinnä keskittymistä maalaamiseen ja hän kuvasi elämäänsä näin: Suurin iloni on eristäytyä studiooni ja maalata.
Avioliiton Beury-Sauriel solmi vuonna 1895, Académie Julianin perustajan, Rodolphe Julianin kanssa. Hän oli tuolloin 47-vuotias, kun keskimääräinen naisten avioliiton solmimisikä oli 23 vuotta. Hän jatkoi teostensa signeerausta omalla sukunimellään, eikä käyttänyt avioliitossa saamaansa sukunimeä. Avioliiton solmimisen jälkeen hän jatkoi omaa uraansa ja hänen opetustyönsä nuorten naisten parissa herätti arvostusta.
1890-luvulla Ranskassa oli vilkas taide-elämä. Beaury-Saurel valittiin Ranskan taiteilijaseuran jäseneksi ja hän liikkui vaikutusvaltaisten naisten parissa. Hänen ystävättärensä toimivat journalismissa, taiteessa, mesenaatteina ja politiikassa ajamassa naisten asiaa eteenpäin. Tällaisia naisia hän halusi kuvata maalauksissaan. Hän kuvasi naisia rikkomassa konservatiivisia käytänteitä ja niistä tuli suosittuja myös suuren yleisön parissa.
Vuonna 1907 Beaury-Saurel koki kaksi henkilökohtaista menetystä. Hän jäi leskeksi ja hänen äitinsä kuoli. Hän ryhtyi nyt johtamaan Académie Juliania. Ensimmäisen maailmansodan vuodet hän oleskeli Pariisissa ja järjesti näyttelyitä, joiden tuotto meni hyväntekeväisyyteen. Vuotta ennen kuolemaansa hänet nimitettiin kunnialegioonan ritariksi.
Aiheesta muualla

http://useum.org/artist/Amelie-Beaury-Saurel
Anni Klein

Juni Klein (s. 1982) on suomalainen teatteriohjaaja ja teatterin tekijä. Klein (ent. Ojanen) valmistui Teatterikorkeakoulusta vuonna 2009 ja on työskennellyt mm. Kansallisteatterissa, Teatteri Viiruksessa, sekä Tallinnassa Von Krahl -teatterissa.[lähde? ]
Klein työskentelee mm. tuntiopettajana Teatterikorkeakoulussa ja ohjaajana taidekollektiivi Wauhaus.
Juni Klein on Laura Jäntin, Eero Ojasen ja Armin Kleinin tytär. selvennä
Alanen (Äänekoski)

| Alanen |
| --- | --- |
Valtiot:  Suomi
Maakunnat:  Keski-Suomi
Kunnat:  Äänekoski
Koordinaatit:  62°40′25″N, 25°37′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen eteläosan alue (14.41)
Laskujoki:  Hokkajoki Hokkalampeen 
Järvinumero:  14.412.1.002
Mittaustietoja
Pinnankorkeus:  127 m  
Pituus:  480 m  
Leveys:  500 m  
Rantaviiva:  1,624 km  
Pinta-ala:  9,397 ha  
Tilavuus:  0,0002718 km³ 
Keskisyvyys:  2,89 m  
Suurin syvyys:  8 m  
Saaria:  ei saaria 
 fiAlanen 
Alanen on Keski-Suomessa Äänekoskella Kevätlahden lähellä sijaitseva järvi.
Maantietoa

Järvi on 480 metriä pitkä, 500 metriä leveä ja sen pinta-ala on 9,4 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 271 800 kuutiometriä. Sen keskisyvyys on 2,9 metriä ja suurin syvyys on 8,0 metriä. Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen eteläosan alueella (14.41), jonka Pudasjärven valuma-alueeseen (14.412) se kuuluu. Järven vedenpinnan korkeus on 127 metriä mpy.
Aotaka

Aotaka voi tarkoittaa seuraavia keisarillisen Japanin laivaston aluksia:
Aotaka (1903), Hayabusa-luokan torpedovene
Aotaka, suunniteltu Ōtori-luokan torpedovene
Aotaka (1940), Hatsutaka-luokan miinalaiva.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aotaka”, voi hakea sivunnimihaulla, laajalla sivunnimihaulla tai tekstihaulla.
Aoshima (Ehime)

| Aoshima> 青島 |
| --- | --- |
 Saari ilmakuvasta vuonna 2017
Maantiede
Muut nimet:  Kissasaari 猫の島
Koordinaatit:  33°44′13″N, 132°29′13″E
Vesialue:  Seton sisämeri
Valtio
Valtio:   Japani
Provinssi:  Ehimen prefektuuri
Väestö
Väkiluku:  9 (2018)
Infobox OKVirheellinen NIMI-arvo: 
Aoshima (jap. 青島, myös jap. 猫の島, Neko no shima, ’kissasaari’) on saari Japanin Ehimen prefektuurissa Shikokun rannikolla. Se kuuluu Ōzun kaupunkiin ja sijaitsee Seton sisämeressä noin 13,5 kilometrin etäisyydellä Ōzun Nagahaman kaupunginosasta.
Saari on tunnettu kissoistaan, joita on kuusi kertaa enemmän kuin ihmisiä. Tästä huolimatta se ei ole ainoa "kissasaari" Japanissa, vaan niitä on noin tusina. Kissat tuotiin aluksi kalastuksesta eläneelle saarelle hiirien ja rottien hävittämiseksi.
Vuonna 2018 saarella laskettiin olevan vain 9 asukasta. Samana vuonna saarelaiset aloittivat kissojen määrän sääntelyn, minkä johdosta eläinlääkärit kastroivat 172 kissaa yhden päivän aikana. Tavoitteena oli pysäyttää kissojen määrän kasvu.
Ammunta kesäolympialaisissa 1896

| Ammunta kesäolympialaisissa 1896 > Kivääri | Ammunta kesäolympialaisissa 1896 > Kivääri | Ammunta kesäolympialaisissa 1896 > Kivääri |  |  |
| --- | --- | --- | --- | --- |
| 200 m sotilaskivääri |   | miehet |  |  |
| 300 m vapaakivääri |  | miehet |  |  |
Pistooli
| 25 m palvelusrevolveri |  | miehet |  |  |
| 25 m olympiapistooli |  | miehet |  |  |
| 30 m vapaapistooli |  | miehet |  |  |
Vuoden 1896 kesäolympialaisten ammunnassa kilpailtiin viidessä eri lajissa. Lajeja olivat pistoolissa 25 m palvelusrevolveri, 25 m olympiapistooli ja 30 m vapaapistooli. Kiväärissä kilpailtiin 200 m sotilaskiväärissä ja 300 m vapaakiväärin moniasentokilpailussa. Kilpailupaikkana kaikissa kilpailuissa toimi Kallitheaan erityisesti olympialaisia varten rakennettu ampumarata.
Mitalistit

|  Mitalitaulukko |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 25m palvelusrevolveri tulokset |   John Paine (USA) |   Sumner Paine (USA) |   Nikolaos Dorakis (GRE)  |  |
| 25m olympiapistooli tulokset |   Ioannis Frangoudis (GRE) |   Georgios Orfanidis (GRE) |   Holger Nielsen (DEN)  |  |
| 30m vapaapistooli tulokset |   Sumner Paine (USA) |   Holger Nielsen (DEN) |   Ioannis Frangoudis (GRE)  |  |
| 200m sotilaskivääri tulokset |   Pantelis Karasevdas (GRE) |   Pavlos Pavlidis (GRE) |   Nikolaos Trikoupis (GRE)  |  |
| 300m vapaakivääri tulokset |   Georgios Orfanidis (GRE) |   Ioannis Frangoudis (GRE) |   Viggo Jensen (DEN)  |  |
Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1 |  Kreikka | 3 | 3 | 3 | 9 |
| 2 |  Yhdysvallat | 2 | 1 | 0 | 3 |
| 3 |  Tanska | 0 | 1 | 2 | 3 |
Alanen (Soini, Kuoppaperä)

| Alanen |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini, Alajärvi
Koordinaatit:  62°47′03″N, 24°03′57″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Ähtärinjärven alue (35.43)
Laskuoja:  oja Ähtärinjärveen 
Järvinumero:  35.437.1.001
Mittaustietoja
Pinnankorkeus:  156,7 m  
Rantaviiva:  1,516 km  
Pinta-ala:  4,661 ha  
Saaria:  ei saaria 
 fiAlanen 
Alanen , tai täydellisenä Alasenlampi , on Etelä-Pohjanmaalla Soinissa ja Alajärvellä Kuoppaperän kylän lähellä sijaitseva järvi.
Maantietoa

Järven pinta-ala on 4,7 hehtaaria, se on 300 metriä pitkä ja 250 metriä leveä. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Sen rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Ähtärinjärven alueella (35.43), jonka Leväjoen valuma-alueeseen (35.437) se kuuluu. Järven vedenpinnan korkeus on 156,7 metriä mpy.
Ala-Aittaroinen

| Ala-Aittaroinen |
| --- | --- |
Valtiot:  Suomi
Maakunnat:  Etelä-Savo
Kunnat:  Mikkeli
Koordinaatit:  61°54′57″N, 27°07′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyveden alue (14.93)
Laskuoja:  oja Kyyveteen 
Järvinumero:  14.932.1.003
Mittaustietoja
Pinnankorkeus:  101,2 m  
Pituus:  2,1 km  
Leveys:  740 m  
Rantaviiva:  8,516 km  
Pinta-ala:  74,461 ha  
Saaria:  6 
 fiAla-Aittaroinen 
Ala-Aittaroinen  on Etelä-Savossa Mikkelissä  Rasiahon lähellä sijaitseva järvi.
Maantietoa

Järvi on 2,1 kilometriä pitkä, 740 metriä leveä, ja sen pinta-ala on 74 hehtaaria. Järvellä on kartan mukaan 6 saarta. Järvi on luodattu ja siitä on julkaistu syvyyskartat. Sen rantaviivan pituus on 8,5 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Kyyveden alueella (14.93), jonka Kyyveden lähi-alueeseen (14.932) se kuuluu. Järven vedenpinnan korkeus on 101,2 metriä mpy.
Amerikan Samoa yleisurheilun maailmanmestaruuskilpailuissa

| Sija |        |        |        | Yhteensä |
| --- | --- | --- | --- | --- |
| 99. | 0 | 0 | 1 | 1 |
Amerikan Samoa on saavuttanut yleisurheilun maailmanmestaruuskilpailuissa yhden mitalin. Lisa Misipeka sijoittui naisten moukarinheitossa pronssille Sevillassa 1999. Muita MM-kilpailuissa pistesijoille yltäneitä urheilijoita maalla ei ole. Edmontonin MM-kisoissa 2001 herätti huomiota 135-kiloinen Trevor Misipeka, joka sijoittui 100 metrin juoksun alkuerässään viimeiseksi ajalla 14,28 sekuntia; hän hävisi eränsä toiseksi viimeiselle yli kolme sekuntia. Hänen oli alun perin tarkoitus osallistua Edmontonissa kuulantyöntöön, mutta hän ei ollut tehnyt osallistumiseen vaadittavaa tulosta.
Antonio Cánovas del Castillo

| Antonio Cánovas del Castillo |
| --- | --- |

Espanjan pääministeri
 10. tammikuuta 1875–12. syyskuuta 1875  
Monarkki:  Alfonso XII
Edeltäjä:  Práxedes Mateo Sagasta
Seuraaja:  Joaquín Jovellar Soler
 3. joulukuuta 1875–8. maaliskuuta 1879  
Monarkki:  Alfonso XII
Edeltäjä:  Joaquín Jovellar Soler
Seuraaja:  Arsenio Martínez Campos
 11. joulukuuta 1879–10. helmikuuta 1881  
Monarkki:  Alfonso XII
Edeltäjä:  Arsenio Martínez Campos
Seuraaja:  Práxedes Mateo Sagasta
 20. tammikuuta 1884–28. marraskuuta 1885  
Monarkki:  Alfonso XII
Edeltäjä:  José Posada Herrera
Seuraaja:  Práxedes Mateo Sagasta
 8. heinäkuuta 1890–13. joulukuuta 1892  
Monarkki:  Alfonso XIII
Edeltäjä:  Práxedes Mateo Sagasta
Seuraaja:  Práxedes Mateo Sagasta
 24. maaliskuuta 1895–8. elokuuta 1897  
Monarkki:  Alfonso XIII
Edeltäjä:  Práxedes Mateo Sagasta
Seuraaja:  Marcelo Azcárraga
Henkilötiedot
Syntynyt: 8. helmikuuta 1828 Málaga, Espanja
Kuollut: 8. elokuuta 1897 (69 vuotta) Mondragón, Espanja
Tiedot
Puolue:  Liberaalinen unioni
 Nimikirjoitus
Antonio Cánovas del Castillo (8. helmikuuta 1828 Málaga, Espanja – 8. elokuuta 1897 Mondragón, Espanja) oli espanjalainen poliitikko, joka toimi kuusi kertaa Espanjan pääministerinä. Hän oli Bourbonien sukua kannattanut monarkistinen konservatiivi, joka vastusti kiivaasti muun muassa yleistä äänioikeutta sekä uskonnonvapautta.
Canovas sai nuorena huomiota muotonsa puolesta täydellisillä runoilla, joita sävyttää voimakas isänmaallisuus. Hän oli taitava puhuja ja arvostettu historioitsija. Hän oli vuodesta 1867 Espanjan akatemian jäsen ja vuodesta 1882 Madridin historiallisen akatemian johtaja. Hänen historiallisia teoksiaan on Estudios del reinado de Felipe IV (1888−1890). Hänen johdollaan alkoi ilmestyä suuri Espanjan historiaa käsittelevä teos Historia general de Espana. Hän työskenteli myös sanomalehtimiehenä.
Canovas ei osallistunut syyskuun vallankumoukseen 1868. Hän vastusti kansalliskokouksessa voimakkaasti kansanvaltaista perustuslakia. Sisäisessä hallinnossa hän muuttui ajan myötä vanhoilliseksi. Neljännellä pääministerikaudellaan, 1890−1892, hän ajoi aiemmin vastustamansa yleisen äänioikeuden hyväksytyksi, koska odotti siten vahvistavansa parlamentin vanhoilliskirkollista osuutta. Sinä aikana Espanja siirtyi suojatullijärjestelmään.
Ura politiikassa

Cánovas oli mukana politiikassa 1850-luvulta lähtien. Kuningatar Isabella II:n syrjäyttäneen vuoden 1868 vallankumouksen jälkeen hän toimi parlamentissa Bourbonien kuningassuvun valtaanpalauttamista ajaneen ryhmän johtajana. Kun Espanjan ensimmäinen tasavalta kaatui sotilasvallankaappauksessa vuonna 1874, tuli kuninkaaksi Isabellan poika Alfonso XII, joka nimitti Cánovasin pääministeriksi. Suurimman osan seuraavan 23 vuoden ajasta hän ja liberaalijohtaja Práxedes Mateo Sagasta toimivat vuorotellen pääministereinä, Cánovas kuusi kertaa, vuosina 1874–1875, 1875–1879, 1879–1881, 1884–1885, 1890–1892 ja 1895–1897.
Cánovas oli vuoden 1876 uuden perustuslain pääarkkitehti. Se sisälsi muun muassa rajoitetun äänioikeuden, joka oli tehty työläisten poliittisen vaikutusvallan kasvun hillitsemiseksi. 1880-luvun lopulla Cánovasin ongelmaksi muodostuivat Espanjan siirtomaassa Kuubassa  nousseet itsenäisyyspyrkimykset, jotka lopulta johtivat vuosi hänen kuolemansa jälkeen käytyyn Espanjan–Yhdysvaltain sotaan. Työväenliikkeeseen hän kohdisti pääministerinä ollessaan erilaisia sortotoimia, joihin kuuluivat väkivalta, pidätykset ja kidutukset. Samat keinot olivat käytössä myös Kuuban itsenäisyysliikkeen aktiiveja kohtaan. Cánovasin hallinto oli myös tunnettu vaalivilpeistään.
Cánovasin epäonnistunutta siirtomaapolitiikkaa pidetään merkittävänä syynä siihen, että Espanja lopulta menetti viimeisetkin siirtomaansa Tyynen- ja Karibianmerten alueella. Työväenliikkeeseen kohdistetut toimet sekä vaalivilppi puolestaan olivat osaltaan nostattamassa itsenäisyysliikkeitä sekä Kataloniassa että Baskimaalla. Cánovas kuoli elokuussa 1897 Mondragónssa Baskimaalla sijainneessa kylpylässä, jossa hänet ampui italialainen anarkisti Michele Angiolillon.
Aiheesta muualla

Kuvia tai muita tiedostoja aiheesta Antonio Cánovas del Castillo Wikimedia Commonsissa
Antonio Cánovas del Castillon murhaa esittävä piirros.
Anni Kröger

Anna Gustava (Anni) Kröger (13. syyskuuta 1879 Kuopion maalaiskunta – 19. kesäkuuta 1972 Kuopio) oli suomalainen myymäläapulainen ja runoilija.
Krögerin vanhemmat olivat torppari Pekka Kröger ja Serafia Tiihonen. Hän opiskeli 1900–1902 Kuopion kauppaoppilaitoksessa.
Teoksia

Keltaisia lehtiä : runoja. Tekijä, Kuopio 1935
Lotta-marssi. Tekijä, Kuopio 1938
Unimatka Höyhensaarille. Savonjousi, Kuopio 1945 (ruotsiksi nimellä Drömfärd till fjäderholmarna, Savonjousi, Kuopio 1945)
Runoja ja kronikoita y.m. esityksiä omistettu Kuopion Liikemiesklubille. Savo, Kuopio 1949
Elon virran vieremiltä : runoja. Tekijä, Kuopio 1955
Arktisia kertomuksia

| Arktisia kertomuksia |
| --- | --- |
Kustantaja:  Suomen arktinen klubi
Julkaistu:  2015
ISBN:  978-952-93-6087-1

Löydä lisää kirjojaKirjallisuuden teemasivulta
Arktisia kertomuksia on suomalaisten arktisten alueiden retkeilijöiden ja tutkijoiden kirjoittama kirja. Kirjan on julkaisut Suomen Arktinen Klubi ry marraskuussa 2015.
Amerikan Sanomat

Amerikan Sanomat -nimisiä lehtiä on useita:
Amerikan Sanomat, Ohion Ashtabulassa vuosina 1897–1913 ilmestynyt amerikansuomalainen sanomalehti
Amerikan Sanomat, Ohion Fairportissa vuosina 1924–1937 ilmestynyt sanomalehti
Amerikan Sanomat, Valvojan ja Oppaan Michiganin Calumetissa vuosina 1959–1960 ilmestynyt jatkaja
Pohjois-Amerikan Sanomat, Ohion Fairportissa vuosina 1937–1938 ilmestynyt sanomalehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amerikan Sanomat”, voi hakea sivunnimihaulla, laajalla sivunnimihaulla tai tekstihaulla.